Diari Oficial de la Generalitat Valenciana


Sumari del DOGV 7356, del 09-09-2014 (2014/8098)

RESOLUCIÓ d'1 de setembre de 2014, del director general d'Administració Local, per la qual es publiquen els Estatuts de la Mancomunitat Plana Alta.
---------------------------------------------------------------------------------------------------------------------------------------------------

### Dades del document

Número de DOGV
:   7356

Data del DOGV
:   09-09-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/8098


Data del document
:   01-09-2014

Organisme emissor
:   Conselleria de Presidència i Agricultura, Pesca, Alimentació i Aigua

Tipus de document
:   Resolució

Anàlisi jurídica

 Descriptors 

:   * Conselleria de Presidència i Agricultura, Pesca, Alimentació i Aigua
    * Benlloc
    * Sierra Engarcerán
    * Pobla Tornesa, la
    * Vilafamés
    * Coves de Vinromà, les
    * Sant Joan de Moró
    * associació de municipis

RESOLUCIÓ d'1 de setembre de 2014, del director general d'Administració Local, per la qual es publiquen els Estatuts de la Mancomunitat Plana Alta. [2014/8098]  
L'entrada en vigor de la Llei 27/2013, de 27 de desembre, de Racionalització i Sostenibilitat de l'Administració Local, ha determinat la introducció de determinats canvis en el règim jurídic de les entitats locals que afecten, ja siga directament, o bé, a través de les modificacions que opera en certs àmbits de l'organització i del funcionament dels ajuntaments.  
La disposició transitòria onzena de la Llei 27/2013, de 27 de desembre, de Racionalització i Sostenibilitat de l'Administració Local, disposa que les mancomunitats adaptaran els seus estatuts a la nova regulació, i que hauran d'adoptar l'acord d'iniciació del procediment d'adaptació en el termini de sis mesos des de l'entrada en vigor de la nova regulació, en cas contrari, incorreran en causa de dissolució.  
El procediment d'adaptació dels estatuts serà el regulat per l'article 93 de la Llei 8/2010, de 23 de juny, de Règim Local de la Comunitat Valenciana, referit a les modificacions constitutives de les mancomunitats. Perquè l'adaptació adquirisca eficàcia cal procedir a la seua publicació en el Diari Oficial de la Comunitat Valenciana, d'acord amb el que disposa l'apartat 4 del mencionat precepte.  
  
La Mancomunitat Plana Alta ha procedit, d'acord amb el que disposa la legislació vigent, a l'adaptació dels seus estatuts, consistent en la modificació de l'article 3 rd'estos.  
Enviats l'expedient tramitat i els Estatuts aprovats a esta Direcció General d'Administració Local, no s'hi advertix cap infracció de l'ordenament jurídic.  
Per tot això, d'acord amb la legislació esmentada i, concretament, amb l'article 93 de la Llei 8/2010, de 23 de juny, de la Generalitat, de Règim Local de la Comunitat Valenciana i d'acord amb el que disposa l'article 32.2 del Decret 89/2014, del Consell, pel qual s'aprova el Reglament Orgànic i Funcional de la Presidència, i de la Conselleria de Presidència i Agricultura, Pesca, Alimentació i Aigua, resolc:  
  
  
Article únic  
Publicar en el Diari Oficial de la Comunitat Valenciana el text de l'article 3 dels Estatuts de la Mancomunitat Plana Alta, que es transcriu a continuació com a annex, a l'haver-se acreditat en l'expedient la legalitat de les actuacions.  
  
Contra la present resolució, que no posa fi a la via administrativa, els interessats podran interposar recurs d'alçada davant del superior jeràrquic del director general d'Administració Local en el termini d'un mes, comptat des de l'endemà de la seua publicació, de conformitat amb els articles 107, 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Cas de tractar-se d'una administració pública, caldrà ajustar-se al que disposa l'article 44 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que s'utilitze qualsevol altra via que es considere oportuna.  
  
  
València, 1 de setembre de 2014.- El director general d'Administració Local: Vicente Saurí Martí.  
  
  
ANNEX  
Estatuts Mancomunitat Plana Alta  
  
Article 3. Objecte i Competències  
1. La Mancomunitat Plana Alta exercirà les seues competències en les matèries següents:  
a) Avaluació i informació de situacions de necessitat social i l'atenció immediata a persones en situació o risc d'exclusió social.  
2. No obstant això, fins que la Generalitat assumisca les competències relatives a servicis socials d'acord amb el que preveu la disposició transitòria segona de la Llei 27/2013, de 27 de desembre, de Racionalització i Sostenibilitat de l'Administració Local, la Mancomunitat Plana Alta continuarà exercint la prestació dels servicis socials i de promoció i reinserció social.  
Si arribat el 31 de desembre de 2015, la Generalitat no ha assumit les competències relatives a servicis socials, la seua prestació continuarà efectuant-se per la Mancomunitat Plana Alta però a càrrec de la Generalitat.  
3. La prestació i explotació dels servicis podrà realitzar-la la Mancomunitat d'acord amb qualsevol de les formes previstes en l'ordenament jurídic vigent.